**Jessica Alyssa Cerro** (fødd 14. august 1995 i Sydney), betre kjend under artistnamnet **Montaigne**, er ein australsk songar og låtskrivar. Montaigne skulle ha representert Australia i Eurovision Song Contest 2020 i Rotterdam i Nederland med songen «Don't Break Me», men tevlinga vart avlyst på grunn av koronavirusutbrotet i Europa vinteren 2020. Ho skal i staden representere Australia i Eurovision Song Contest 2021 med songen «Technicolour».

Bakgrunn
--------

Cerro vart fødd i Sydney i 1995 og voks opp i Hills-distriktet. Ho har argentinsk, filippinsk, fransk og spansk bakgrunn.

Etter endt vidaregåande skule fokuserte Cerro på musikkarrieren sin, og ho skreiv platekontrakt med Albert Music i november 2012. Året etter tok ho artistnamnet Montaigne, som er henta frå den franske renessansefilosofen Michel de Montaigne. I 2014 gav ho ut sin første singel, «I Am Not an End», og skreiv sidan ny platekontrakt med Wonderlick Entertainment.

I 2016 følgde debutalbumet *Glorious Heights* med songane «Clip My Wings», «In the Dark» og «Because I Love You». I 2019 kom oppfølgjaralbumet til Montaigne, *Complex*.

### Eurovision Song Contest 2020

6. desember 2019 vart det kunngjort at Montaigne var ein av deltakarane i *Eurovision – Australia Decides*, den australske uttakinga til Eurovision Song Contest. Under finalen 8. februar 2020 vann Montaigne tevlinga med songen «Don't Break Me», og ho skulle difor ha representert Australia i den fyrste semifinalen av Eurovision Song Contest 2020 tysdag 12. mai 2020 i Rotterdam i Nederland. Etter at tevlinga vart avlyst på grunn av koronavirusutbrotet i Europa vinteren 2020 fekk Montaigne oppdraget med å representere Australia i Eurovision Song Contest 2021 med songen «Technicolour».

Diskografi
----------

### Studioalbum

* 2016 – *Glorious Heights*
* 2019 – *Complex*

### EP-ar

* 2014 – *Life of Montaigne*

### Singlar

* 2014 – «I Am Not an End»
* 2014 – «I'm a Fantastic Wreck»
* 2015 – «Clip My Wings»
* 2016 – «In the Dark»
* 2016 – «Because I Love You»
* 2018 – «For Your Love»
* 2019 – «Ready»
* 2019 – «Love Might Be Found (Volcano)»
* 2020 – «Don't Break Me»
* 2021 – «Technicolour»

Referansar
----------

1. 1 2  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 18. mars 2020.
2. 1 2  «Latest news: ‘Technicolour’ for the Aussies 🇦🇺» (på engelsk). 4. mars 2021. Henta 4. mars 2021.
3. ↑  Mathieson, Craig (20. september 2019). «'Why not do something a little wacky': Montaigne on new album Complex» (på engelsk). Henta 9. februar 2020.
4. ↑  «Montaigne på Instagram: "So my ethnic background is a mixture of Argentinian, Spanish, Filipino and French, and these are my great grandparents from the French side…"» (på norsk bokmål). Henta 9. februar 2020.
5. ↑  Spring, Alexandra (25. april 2015). «Montaigne: it’s good to make fun of yourself». *The Guardian* (på engelsk). ISSN 0261-3077.
6. ↑  «‎Glorious Heights by Montaigne» (på engelsk). Henta 9. februar 2020.
7. ↑  «australian-charts.com - Montaigne - Complex». Henta 9. februar 2020.
8. ↑  staff, Guardian; agencies (9. februar 2020). «Eurovision 2020: Montaigne to represent country after winning Australia Decides». *The Guardian* (på engelsk). ISSN 0261-3077.

* *Denne artikkelen bygger på «Montaigne» frå Wikipedia på bokmål, den 25. mars 2021.*

Bakgrunnsstoff
--------------

* Offisiell nettstad Edit this at Wikidata

|  |  |
| --- | --- |
| Autoritetsdata | 
* ISNI
* MusicBrainz (artist)
* Discogs (artist)
* AllMusic (artist)

 |